Diari Oficial de la Generalitat Valenciana


Sumari del DOGV 2454, del 21-02-1995 (1995/833894)

RESOLUCIÓ de 20 d'octubre de 1994, del secretari general de la Conselleria de Cultura, en què resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació Server i Pérez.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2454

Data del DOGV
:   21-02-1995

Secció del DOGV
:   ALTRES DISPOSICIONS

Número del document
:   1995/833894


Data del document
:   20-10-1994

Organisme emissor
:   Conselleria de Cultura

Tipus de document
:   Resolució

RESOLUCIó de 20 d'octubre de 1994, del secretari general de la Conselleria de Cultura, en què resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació Server i Pérez.   
Vist l'expedient incoat a instància de Joan Server Pérez, en nom i representació de la Fundació Server i Pérez, i en qualitat de President de la Fundació, i d'acord amb els següents  
Fets  
Primer  
Que Juan Server Pérez, Salvador Server Pérez i Francesca Isabel Server i Pérez, intervenen i manifesten la voluntat de constituir una fundació cultural privada amb la denominació de Fundació Server i Pérez, segons consta en l'escriptura pública de constitució d'aquesta entitat, autoritzada per la notaria de Pedreguer (Alacant) Ligia María Portoles Reparaz el 30 de setembre de 1994, amb el número de protocol 942.  
Segon  
L'objecte i finalitat de la Fundació, d'acord amb el que estableix l'article 5 dels seus estatuts, és la promoció i impuls de tot tipus d'activitats culturals entre altres les relacionades amb la música, l'art, el teatre, la literatura, etc., desenvolupades en el municipi de Pedreguer, i correspon als seus òrgans de govern la concreció i desenvolupament del seu programa d'activitats.  
Tercer  
Seran beneficiaris dels serveis i prestacions de la Fundació qui manque de mitjans econòmics suficients per a obtenir els beneficis, resultats o serveis de la Fundació a títol onerós llevat que es tracte de prestacions d'indole no exclusivament econòmica, en aquest cas hauran de distribuir-se les prestacions en atenció als mèrits dels que hi aspiren amb subjecció als límits que estableix l'article 1.2.d del Decret 2930/72, del 21 de juliol.  
Quart  
Segons consta en els estatuts i en la carta constitucional, el capital fundacional estarà constituït per un milió cinc mil de pessetes (1.005.000 de pessetes).  
Cinqué  
La carta fundacional i els estatuts (article 17) disposen que el Patronat de la Fundació estarà a càrrec per un nombre mínim de tres persones.  
El dit Patronat estarà compost en el moment de la seva constitució pels següents càrrecs:  
\* President, Joan Server i Pérez  
\* Vicepresident, Salvador Server i Pérez  
\* Secretària, Francesca Isabel Server i Pérez.  
Acorden crear una Junta Especial d'Assessorament del Patronat, que estarà composta per:  
\* un president, un dels fundadors o un dels seus descendents directes, que serà designat per tots els descendents directes majors d'edat, dels patrons fundadors.  
\* un vicepresident, el regidor de cultura de l'Ajuntament de Pedreguer.  
\* secretari, persona amb suficients estudis, principalment pel que fa a administració.  
\* vocals:  
- el cronista oficial de la Vila de Predeguer.  
- l'organista titular de la Parròquia de Pedreguer.  
- el capellà rector de la Parròquia de Pedreguer.  
- el director del col·legi mes rellevant del municipi de Pedreguer, o en el seu cas la persona de major rellevància cultural de l'esmentat municipi.  
- tots aquells membres descendents directes dels fundadors, majors d'edat, que manifesten el seu clar desig de pertànyer a la mateixa fundació, amb un màxim de cinc membres.  
Si es produís una vacant al si del Patronat, es procedirà a cobrir-la mitjançant l'immediat nomenament como a membres del Patronat a tots els membres de la Junta Especial d'Assessorament.  
Sisé  
La resta de l'articulat estatutari regula les altres qüestions que el text reglamentari conté: l'organització i atribució dels òrgans de govern, l'obligació de retre comptes al Protectorat i la previsió per al supòsit d'extinció de la Fundació.  
Consideracions jurídiques  
Primera  
La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1. del Reglament de 21 de juliol de 1972 (BOE de 30 d'octubre) diu que tindran caràcter de fundacions culturals privades els patrimonis autònoms destinats primordialment pels seus fundadors a l'educació i la investigació científica i tècnica o qualsevol altra activitat cultural, i administrats sense finalitat lucrativa per les persones a que corresponen el seu govern d'acord amb les prescripcions dels estatuts, circumstàncies, totes aquestes, que concorren en el present cas.  
Tercera  
La carta fundacional i els estatuts continguts en l'escriptura pública de 30 de setembre de 1994, amb número de protocol 942, posseeixen els requisits bàsics de l'article 1 del Reglament de 21 de juliol de 1972 i compleixen les prescripcions dels articles 6, 7 i 84 d'aquest Reglament, per la qual cosa la Fundació Server i Pérez pot ser reconeguda d'interés públic i classificar-se com de promoció, tenint en compte l'objecte que persegueix segons l'article 5 del seus estatuts.  
Quarta  
L'expedient ha sigut tramitat a través del Servei de Fundacions de la Conselleria de Cultura, que és la competent per a dictar resolució en aquest expedient, en virtut de les atribucions que li confereix el Decret 113/93, de 26 de juliol, del Govern Valencià (DOGV núm. 2.080, de 2 d'agost de 1993). Resolc:  
Primer  
Reconéixer, classificar i inscriure com a fundació cultural privada de promoció la denominada Fundació Server i Pérez, ubicada a Pedreguer (Alacant), al carrer Mestre Serrano núm. 30.  
Segon  
Aprovar els estatuts de 30 de setembre de 1994 pel qual ha de regir-se aquesta Fundació.  
Tercer  
Aprovar el nomenament del primer Patronat, que figura en el fet cinqué d'aquesta resolució, una vegada acceptats els càrrecs de caràcter gratuït en la forma reglamentària.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribuna Superior de Justícia de la Comunitat Valenciana, en el termini de dos mesos, a comptar de l'endemà de la notificació d'aquesta.  
Per a la interposició del recurs, serà requisit imprescindible que, prèviament, el recurrent ho comunique a aquest òrgan.  
Tot això, de conformitat amb el que preveuen els articles 58 i següents de la llei de Règim Jurídic de les Administracions Públiques i del Procediment Administratiu Comú, i l'article 110.3 de la llei 30/1992, de 26 de novembre, sense perjudici que puga exercitar-se qualsevol altre recurs que es considere oportú.  
Valencia, 20 d'octubre de 1994.- El secretari general de la Conselleria de Cultura: Vicent Todolí i Femenia.